7. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 107509 της 8/22 Δεκ. 1960 (ΦΕΚ Β΄ 509) Περί τροποποιήσεως της υπ’ αριθ. 33320/1957 αποφάσεως περί συστάσεως Επιτροπής προσλήψεως προσωπικού των υπό της Δ.Ε.Η. εξαγοραζομένων Επιχειρήσεων Ηλεκτροφωτισμού. Έχοντες υπ’ όψιν τας διατάξεις της παρ. 1 του άρθρ. 12 του Ν.Δ. 3523/1956 «περί οργανώσεως της διανομής ηλεκτρικής ενεργείας» και τας εις εκτέλεσιν τούτων εκδοθείσας υπ’ αριθ. 33320/1957 και 2390/59 αποφάσεις ημών αποφασίζομεν: Τροποποιούμεν την υπ’αριθ. 33320/ 1957 ημετέραν απόφασιν μόνον ως προς τας προϋποθέσεις καταβολής αποζημιώσεως εις τα μέλη της δια της αποφάσεως ταύτης, συσταθείσης Επιτροπής και καθορίζομεν όπως του λοιπού καταβάλλεται μηνιαία, κατ’ αποκοπήν, αποζημίωσις οριζομένη δια της παρούσης δια μεν τον Πρόεδρον και τα μέλη εις δραχ. 1.200 μηνιαίως, δια δε τον Γραμματέα εις δραχ. 1.000 μηνιαίως. Η ισχύς της παρούσης ανατρέχει από 1 Ιουνίου ε.ε. Η παρούσα δημοσιευθήτω δια της Εφημερίδος της Κυβερνήσεως. 